APSTIPRINĀTS

Sabiedrība ar ierobežotu atbildību “Daugavpils ūdens”

Iepirkuma komisijas
2024. gada 5. februāra sēdē, protokols Nr. 2

**IEPIRKUMA PROCEDŪRA**

***„Ķīmisko reaģentu piegāde”,***

***identifikācijas numurs DŪ 2024/4***

**ATBILDES UZ PIEGĀDĀTĀJU JAUTĀJUMIEM NR. 1**

Sabiedrības ar ierobežotu atbildību “Daugavpils ūdens” iepirkumu komisija (turpmāk – Komisija), 2024. gada 5. februāra sēdē (protokols Nr. 2) ir izskatījusi piegādātāju uzdotos jautājumus attiecībā uz iepirkuma procedūru *„Ķīmisko reaģentu piegāde”, identifikācijas numurs DŪ 2024/5 (turpmāk – Iepirkuma procedūra)* un sniedz šādas atbildes:

|  |  |  |
| --- | --- | --- |
| **Nr.****p.k.** | **Ieinteresēto piegādātāju uzdotie jautājumi** | **Komisijas sniegtās atbildes** |
| 1. | Nolikuma 2.2. punktā norādīts, ka iepirkums nav sadalīts daļās, turpretī 3.1. punktā paredzēts slēgt vienošanos par katru daļu atsevišķi. Par katru no vienas daļas? | *Komisija informē, ka Iepirkuma procedūras nolikuma 3.1. apakšpunktā ir pieļauta pārrakstīšanas kļūda, lūdzam skatīt grozījumus.* |
| 2. | Nolikuma 2.5. punktā izvirzīta prasība obligāti piedāvāt tehniskās specifikācijas 1.-28. pozīciju. Kā var saprast no konteksta, vispāŗīgā vienošanās tiks slēgta ar pieciem pretendentiem, kas tiks izraudzīti pēc finansu piedāvājuma 1.-28. pozīciju kopējās summas. Nav īsti saprotams, vai pārējo produktu (neobligātajā sarakstā) pasūtīšanai tiks izvēlēti pretendenti no šiem pieciem, vai kā citādi. Nav arī skaidri saprotams, kā tiks objektīvi novērtēts piedāvājums, jo finanšu piedāvājuma formas piezīmēs norādīts, ka *“****Paredzamais daudzums gadā*** *ir paredzēts vienīgi iesniegto piedāvājumu salīdzināšanai,* ***nav uzskatāms par paredzamo*** *un nav saistošs vispārīgās vienošanās slēdzējiem.”* Tātad izvērtējums tiks veikts pēc paredzamās summas, kas patiesībā nav paredzama? | *Komisija izvēlēsies* ***ne vairāk kā 5 (piecus)*** *Iepirkuma procedūras nolikuma prasībām atbilstošus saimnieciski visizdevīgākos piedāvājumus, kurus noteiks ņemot vērā Iepirkuma procedūras nolikumā noteiktos piedāvājumu izvēles kritēriju, t.i. piedāvātās kopējās cenas ir viszemākās attiecīgajā pozīcijā un kuri noslēgs vispārīgo vienošanos.**Iepirkuma procedūras nolikuma 2.5. apakšpunktā noradītā prasība attiecībā uz tehniskajā specifikācijā norādītām 1.-28. pozīcijām* ***ir obligāta visiem pretendentiem,*** *kas vēlas iegūt tiesības slēgt vispārīgo vienošanos.* ***Pretendenta piedāvājums tiek noraidīts, ja pasūtītājs konstatē, ka finanšu piedāvājums nav iesniegts par tehniskajā specifikācijā norādītām 1.-28. pozīcijām.****Parējās tehniskajā specifikācijā noradītās 29.-65. pozīcijas pretendents (kurš obligāti ir piedāvājis piedāvājumu attiecībā uz tehniskajā specifikācijā norādītām 1.-28. pozīcijām), iesniedz atbilstoši savām spējām, proti, pretendents ir tiesīgs iesniegt piedāvājumu uz vienu (piem. uz 32. pozīciju) vai vairākiem pozīcijām (piem. uz 30., 36., 45., 62. pozīcijām) vai vispār iesniegt piedāvājumu uz visām tehniskajā specifikācijā norādītām 1.-65. pozīcijām. Līdz ar to, parējās tehniskajā specifikācijā noradītās 29.-65. pozīcijas tiks iegādātas no tiem 5 (pieciem) pretendentiem, kuru piedāvājums tiks atzīts par atbilstošu pasūtītāja izvirzītajām prasībām.* *Pasūtītājs negarantē maksimālā apjoma un norādīto pozīciju iegādi vispārīgās vienošanās darbības laikā ne no katra piegādātāja atsevišķi, ne no visiem piegādātājiem kopā.* |
| 3. | Tehniskajā specifikācijā visām pozīcijām norādīti ražotāju kataloga numuri, taču nekur nav atzīmēts, jāpiedāvā tieši šie produkti vai var piedāvāt analogus.  | *Vēršam uzmanību, ka Iepirkuma procedūras tehniskā specifikācija tiks precizēta, lūdzam skatīt grozījumus.* |
| 4. | Nolikuma 12.1. punkts nosaka iepirkuma komisijas pienākumu nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem. Tomēr obligāti piedāvājamo vielu sarakstā ir iekļauti produkti, kuri ir specifiski un praktiski pieejami tikai konkrētu ražotāju piedāvājumā (Merck, WTW u.tml.), **tādejādi neizbēgami dodot priekšrocības attiecīgo firmu produktu izplatītājiem.** Piemēram, 1. poz. “Elektrolīta šķīdums,ELY/G” nav atrodams WTW katalogā pēc norādītā numura, līdz ar to nav nekādas informācijas par šī elektrolīta sastāvu un pielietojumu. **Tādēļ aicinu Jūs pārskatīt Nolikuma prasību par obligātā saraksta (1.-28.) iesniegšanu un attiecināt uz visu iepirkumu vērtēšanu pēc atsevišķām preču pozīcijām.** | *Komisija vērš uzmanību tam, ka pasūtītāja mērķis ir saņemt kvalitatīvas preces. Pretendents finanšu piedāvājumu sagatavo un iesniedz, ievērojot Iepirkuma procedūras nolikuma 1. pielikumā “Tehniskā specifikācija”, 3. pielikumā “**Finanšu piedāvājuma sagatavošanas vadlīnijas un finanšu piedāvājuma veidne”, t.sk. “Finanšu piedāvājums” noteiktās prasības.**Vēršam uzmanību, ka Iepirkuma procedūras tehniskā specifikācija (1. pielikums), t.sk. finanšu piedāvājums (3. pielikums) tiks precizēti, lūdzam skatīt grozījumus.* |

Visas veiktās izmaiņas Iepirkuma procedūras konsolidētajā nolikumā ir sarkanā krāsā.

Iepirkumu komisija